Έιστειν Μπελί

Τα Σάγκας του Ράγκναρ Λόθμπροκ

Τα "Σάγκας του Ράγκναρ Λόθμπροκ" αναφέρουν ότι ο Έιστειν ήταν βασιλιάς της Σουηδίας και καλός φίλος του Ράγκναρ Λόθμπροκ, είχε μια πανέμορφη κόρη που ονομαζόταν Ίνγκεμποργκ. Ο Έιστειν ήταν πιστός παγανιστής και έγιναν εκείνη την εποχή στην Ουψάλα τόσες αιματοχυσίες όσες σε καμιά άλλη πόλη. Οι Σουηδοί λάτρευαν μια ιερή αγελάδα με το όνομα "Σιμπίλζα", όταν οι εχθροί των Σουηδών επιτέθηκαν στην χώρα τους άφηναν την αγελάδα να περπατήσει μπροστά από τον στρατό τους, η μαγική δύναμη της αγελάδας ήταν τόσο μεγάλη που οι εχθροί άρχισαν να πολεμούν μεταξύ τους. Ο Ράγκναρ Λόθμπροκ επισκέφτηκε τον Έιστειν στην Ουψάλα εντυπωσιάστηκε από την ομορφιά της κόρης του Ινγκεμπόργκ και αποφάσισε να την πάρει σύζυγο του αφού χωρίσει την νόμιμη σύζυγο του Ασλώγκ. Η Ασλώγκ τον συνάντησε και του εξήγησε ότι η ίδια προέρχεται από πολύ μεγαλύτερη οικογένεια, ήταν κόρη του Σίγκουρντ και της Μπρινχίλντ. Ο Ράγκναρ τελικά άλλαξε γνώμη και αποφάσισε να μην παντρευτεί την Ίνγκεμποργκ, όταν το έμαθε ο Έιστειν κήρυξε ότι ο Ράγκναρ ήταν εχθρός του, οι δυο νόθοι γιοι του Έρικ και Αγκνάρ εκμεταλλεύτηκαν την ευκαιρία και με την σύμφωνη γνώμη του πατέρα τους αποφάσισαν να επιτεθούν στην Σουηδία. Ο Ειστέιν αποφάσισε να στείλει το ένα τρίτο του στρατού του να αντιμετωπίσει τους εισβολείς τοποθετώντας μπροστά την Σιμπίλζα ο επόμενος στρατός θα πολεμούσε στην συνέχεια μετά τα μάγια της αγελάδας. Όταν έφτασε η αγελάδα μπροστά στον Έρικ και τον Αγκνάρ ο στρατός τους άρχισε να αλληλοσκοτώνεται, το αποτέλεσμα ήταν να πέσει στην μάχη ο Άγκναρ και ο Έρικ συνελήφθη αιχμάλωτος από τον Έιστειν. Ο Έιστειν πρότεινε στον Έρικ να κλείσει μαζί του ειρήνη και να του δώσει την Ίνγκεμποργκ σύζυγο, ο Έρικ του απάντησε ότι μετά την τόσο ντροπιαστική ήττα επιθυμούσε να πεθάνει πέφτοντας σε μια λόγχη, η επιθυμία του έγινε αποδεκτή.
Η Ασλώγκ έμαθε τα νέα σχετικά με τον θάνατο του Έρικ και του Αγκνάρ και απαίτησε από τους γιους της να εκδικηθούν τον θάνατο των αδελφών τους. Ο Άιβαρ ο Ασπόνδυλος δίστασε να κάνει επίθεση επειδή είχε ακούσει για την μαγεία της ιερής αγελάδας, μονάχα όταν ο τρίχρονος μικρός αδελφός τους Σίγκουρντ φίδι-στο-μάτι ζήτησε συμμετοχή του στην μάχη εναντίον του Έιστειν τα αδέλφια του άλλαξαν γνώμη και αποφάσισαν να πραγματοποιήσουν την εκστρατεία. Ο θετός πατέρας του Σίγκουρντ τους παρείχε πέντε μεγάλα πλοία, ο Χβίτσερκ και ο Μπιορν ο Σιδηρόπλευρος εξόπλισαν 14 πλοία ενώ η Ασλώγκ και ο μεγαλύτερος αδελφός Άιβαρ ο Ασπόνδυλος από 10 πλοία ο καθένας. Ο Άιβαρ δεν ήθελε να επιτρέψει στην μητέρα τους να έρθει μαζί τος μέσω θαλάσσης αλλά η ίδια επέμενε και ήθελε να γίνει ο αρχηγός του ιππικού, η επιθυμία της έγινε αποδεκτή και η ίδια άλλαξε το όνομα της σε "Ρανταλίν". Όταν ο στρατός έφτασε στο πεδίο της μάχης ο Άιβαρ διέταξε τους αδελφούς του να κάνουν ησυχία για να μην ακούσει θόρυβο η αγελάδα. Ο Άιβαρ έριξε από ένα βέλος στο κάθε ματι της αγελάδας και διέταξε στην συνέχεια τους αδελφούς της να την χτυπήσουν με βέλη στο κεφάλι, ο ίδιος πήγε στην συνέχεια πάνω στην αγελάδα και την συνέθλιψε. Ο στρατός τους τελικά νίκησε, ο Έιστειν Μπελί σκοτώθηκε και τα αδέλφια στην συνέχεια αποφάσισαν να μην λεηλατήσουν την Σουηδία επειδή εκδικήθηκαν για τον θάνατο των αδελφών τους.